Užupis

Užupis er et kvarter på ca. 0,6 km2 i udkanten af den gamle bykerne Senamiestis i Vilnius, Litauens hovedstad. Navnet betyder "på den anden side af floden" (už = bag, upė = flod). Užupis afgrænses på tre sider fra den gamle bykerne af floden Vilnia (), der gav navnet til Vilnius. Kvarteret er kendt for sin kunstnerkoloni, "republikken Užupis", som "erklærede sig selvstændig" i 1997.

Forhistorie 
Først i 1500-tallet byggedes de første broer over floden. Bydelen beboedes i årtier overvejende af jøder. En stor del af den oprindelige jødiske befolkning myrdedes i løbet af nazisterne under Holocaust, og den jødiske kirkegård blev nedlagt under sovjetstyret. I den sovjetiske tid byggedes mange industribygninger i kvarteret. Før den litauiske uafhængighedserklæring i 1990 var Užupis et meget forsømt kvarter med problemer, fattigdom, småkriminelle og bordelkvarter i en periode. Mange huse havde hverken strøm eller sanitære faciliteter.

Kunstnerkoloni 

I 1990'erne blev kvarteret et eftertragtet tilholdssted for byens kunstnere og bohemer og udviklede sig til et dyrt boligområde i centrum af Vilnius med "en større koncentration af krøllede hjerner i Užupis end i Vilnius. Det beskrives fra tid til andet som Litauens svar på Christiania, hvilket dog er noget af en tilsnigelse, da folk har købt og betalt for deres ejendom og der ingen narkohandel finder sted ligesom det kreative miljø efterhånden er kraftigt kommercialiseret. Der er talrige kunstgallerier, workshops og cafeer i bydelen.
Af og til sammenlignes Užupis med kunstnerkvarteret Montmartre i Paris. Kunstnerne forsøger at styrke sammenholdet gennem kunst og fester. Ved floden har Užupis sin egen havfrue. Opbyggelsen af fællesskab startede i halvfemserne med rejsningen af et mindesmærke for Frank Zappa i Vilnius, som dog ikke er opstillet i bydelen.

Užupio Res Publika 
Nogle beboere proklamerede 1997 republikken Užupis () ved en kunst happening. "Udbryderrepublikken" har egen forfatning, præsident, regering, valuta og fire flag, et for hver årstid. Užupis' første præsident, Romas Lileikis, er en kendt litauisk filminstruktør og musiker. Užupis' parlament har sæde i cafeen Užupis Kavine, hvor forfatningen blev udfærdiget.

Udenlandske diplomater og litauiske politikere besøger ofte Užupis. Således besøgte Dalai Lama i 2001 republikken.
Užupis har nationaldag den 1. april, hvor uafhængigheden fejres. Der opstilles grænseposter op ved broerne, så alle skal igennem en paskontrol for at komme ind i "republikken Užupis". På dagen er der optog og der afholdes valg til republikken.
Den 4. april 2002 afsløredes Užupio angelas () på torvet på Užupio gatvė, som er blevet et symbol for Užupis. Engelen, der spiller trompet, symboliserer bydelens kunstneriske frihed og fornyelse; Užupis kaldes derfor ofte "Englerepublikken".

Forfatningen 
Užupis' forfatning med sine 41 paragraffer handler især om hvad man må, i stedet for hvad man ikke må, og har gjort "republikken" kendt. Forfatningen er opsat på bronzetavler på en husmur centralt i Užupis. Den fotograferes ofte af turister.

Dansk oversættelse af forfatningen

Billeder fra Užupis

Se også 
Senamiestis

Eksterne henvisninger 

 DR P1 Orientering om Uzupis 
 Engelsk oversættelse af Užupis' forfatning  
 Casestudie om Užupis 

Seværdigheder i Vilnius
Senamiestis
Kvarterer i Vilnius
Mikronationer
Kunstnerkolonier